বিশ্বকাপের আগে কয়জনই বা চিনতো জালাটকো ডালিচকে। ছিলেন ছোট মানের কোচ। তেমন কোনো বড় ক্লাবেও কাজ করার সুযোগ হয়নি। অথচ ২০১৮ রাশিয়া বিশ্বকাপ তাকে এনে দিয়েছে তারকা কোচের খ্যাতি। নিশ্চিত এই আসরের পর বিশাল অর্থের পারিশ্রমিকে কোচ হওয়ার প্রস্তাব পাবেন অন্য দেশ কিম্বা নামী দামী ক্লাব থেকে। আজ ক্রোয়েশিয়া বিশ্বকাপ জিতলে ডালিচ চলে যাবেন আরো উচ্চতায়। বিশ্বের সব নামী-দামী কোচের তালিকায় ঠাঁই হবে তার। অবশ্য এখনই সে পর্যায়ে চলে গেছেন। বিপরীতে ফ্রান্সের দেশ্যামকে চেনে সবাই, ১৯৯৮ থেকে।